Διαχείριση ιατρικών δεδομένων σε πληροφοριακά συστήματα με τεχνικές προγραμματισμού διαδικτύου, εξόρυξης γνώσης και σχέσεις κόστους - οφέλους
Authors: Μοσχίδης Ευστράτιος 
Published: January 2014

Στον σύγχρονο κόσμο επιστήμες όπως η ιατρική, η πληροφορική, η στατιστική και η οικονομία συνεργάζονται προκειμένου να προσφέρουν υπηρεσίες προστιθέμενης αξίας στους ανθρώπους και συγκεκριμένα σε σχέση με το ύψιστο αγαθό που είναι υγεία. Η παρούσα θέση αποτελεί πρόταση για την επίλυση του προβλήματος της οργάνωσης και διαχείρισης των ιατρικών δεδομένων μέσα στα πλαίσια ενός ενιαίου και ολοκληρωμένου πληροφοριακού συστήματος υγείας. H υποστήριξη της δεδομένης πρότασης βασίζεται επάνω στην μελέτη:•Των εννοιών ιατρικό δεδομένο – ιατρική πληροφορία•Της θεωρίας των βάσεων δεδομένων•Του τρόπου ανάλυσης και σχεδίασης πληροφοριακών συστημάτων•Του αντικειμένου της εξόρυξης γνώσης (data mining)•Θέματα ασφάλειας και ιδιωτικότητας δεδομένων•Υπολογιστική νέφους (cloud computing)•Οικονομικά της υγείας – θέματα χρηματοοικονομικής αποτίμησης επενδύσεων. Προκειμένου η συγκεκριμένη διατριβή να οδηγηθεί στα εξαγόμενα συμπεράσματα και την διατύπωση των σχετικών προτάσεων, αρχικά πραγματοποιήθηκε συγκριτική ανάλυση των υφιστάμενων μεθοδολογιών και μοντέλων ενώ έπειτα εφαρμόστηκε η μεθοδολογία της παραγοντικής ανάλυσης των πολλαπλών αντιστοιχιών επάνω σε πραγματικά ιατρικά δεδομένα μέσα από την διεξαγωγή σχετικού πειράματος στα πλαίσια διεθνούς ερευνητικού προγράμματος. Τα αποτελέσματα της έρευνας έδειξαν ότι υπάρχει:•ισχυρή συσχέτιση ατόμων που καπνίζουν πολύ με άτομα που είναι Έλληνες, με άτομα που έχουν καρδιολογικά προβλήματα και με άτομα που έχουν ηλικία >65.•ισχυρή συσχέτιση ατόμων με δερματολογικά προβλήματα με άτομα που καπνίζουν μέτρια, με άτομα που είναι Αλβανοί, με άτομα που έχουν ηλικία [50-65] και με άτομα που δεν έχουν καρδιολογικά προβλήματα.•ισχυρή συσχέτιση ατόμων με μυοσκελετικά προβλήματα, με άτομα που έχουν ενδοκρινικά προβλήματα, με άτομα που καπνίζουν μέτρια και με άτομα που ανήκουν στην ηλικία [50-65].•ισχυρή συσχέτιση ατόμων με δερματολογικές ασθένειες, με άτομα με αναπνευστικά προβλήματα, με άτομα με νευρολογικές ασθένειες και με άτομα που δεν καπνίζουν.Τελικά αποδεικνύεται ότι υπάρχουν στατιστικές συσχετίσεις που επιβεβαιώνονται από την ιατρική επιστήμη και τα παραπάνω αποτελέσματα μας υποδεικνύουν να κάνουμε την εξής ιατροκοινωνική θεώρηση: «Η οικονομικοκοινωνική θέση παίζει σημαντικό ρόλο στην κατανομή των ασθενειών κάτι το οποίο όμως είναι ήδη γνωστό ιατρικά όμως η ανάλυση των πολλαπλών αντιστοιχιών έρχεται να το επιβεβαιώσει στατιστικά.»Τα αποτελέσματα της έρευνας ανέδειξαν το πλαίσιο πάνω στο οποίο τελικά οικοδομήθηκε το πρωτοτύπου διαδικτυακό πληροφοριακό σύστημα υγείας με την κωδική ονομασία «total health» και το οποίο μπορεί να αποτελέσει πρωτόλειο για την ανάπτυξη του ολοκληρωμένου συστήματος υγείας. Τα χαρακτηριστικά του πρωτοτύπου «total health» είναι: η κατηγοριοποίηση των χρηστών σε γκρουπ και η διαβάθμιση πρόσβασης του περιεχομένου, η δυνατότητα δημιουργίας προφίλ ασθενούς και η λεπτομερής καταγραφή του ιατρικού φακέλου υγείας του, η ανάπτυξη διαδικτυακών θεραπευτικών κοινοτήτων με την μορφή γκρουπ όπου κάθε ενδιαφερόμενος ασθενής δύναται να δημιουργήσει έναν θεραπευτικό κύκλο από λειτουργούς της υγείας, η δυνατότητα ενός ιατρού να τροποποιεί το προφίλ ενός ασθενή μετά από σχετική αδειοδότηση, ο γεωγραφικός εντοπισμός ενός ασθενή ή ατόμου εφόσον αυτός το επιθυμεί, το σύστημα ηλεκτρονικής κράτησης ραντεβού για εξωτερικό ιατρείο σε κάποια νοσοκομειακή κλινική και η δυνατότητα εκτέλεσης διοικητικών εργασιών μέσα σχετικό διαδικτυακό εργαλείο project management.Τέλος οι προτάσεις που προκύπτουν από την παρούσα θέση είναι:1. την χρήση της υπολογιστικής νέφους για την «στέγαση» ενός ΠΣΥ με τα πλεονεκτήματα που περιγράφονται αναλυτικά μέσα στο γενικό μέρος.2. την προσθήκη της εξόρυξης γνώσης και των μεθοδολογιών της στον βασικό πυρήνα των διαδικασιών ανάλυσης και σχεδίασης ΠΣΥ ως ένα reverse engineering εργαλείο μεγιστοποίησης της επιστημονικής κατανόησης γύρω από τα ιατρικά δεδομένα αλλά και σαν ένα εργαλείο αυτό-βελτίωσης του αναπτυσσόμενου συστήματος.3. την έννοια της εφαρμοσμένης θεραπευτικής ομάδας με την αναγωγή των κοινωνικών δικτύων στις ανάγκες του χώρου της υγείας για την καλύτερη εξυπηρέτηση των πολιτών.4. το πρωτότυπο «total health» ως την βάση για την ανάπτυξη των κύριων αλλά και των επιμέρους υποσυστημάτων ενός ολοκληρωμένου πληροφοριακού συστήματος υγείας.